8. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 99941/3977 της 25 Ιουν./23 Ιουλ.  1957 Περί μεταφοράς κρεάτων δι’ αυτοκινήτων αυτοδυνάμου ψύξεως. Έχοντες υπ' όψει τας διατάξεις:1)του άρθρ. 19 του Νόμ. 327/1943 «περί συμπληρώσεως της οργανώσεως της Διευθύνσεως Κτηνοτροφίας του Υπουργείου Γεωργίας», 2)του άρθρ. 5 του Β.Δ. της 17.9.1946 «περί διαιρέσεως των υπηρεσιών του Υπουργείου Γεωργίας και κατανομής των αρμοδιοτήτων αυτών», 3)του άρθρ. 6 του από 27.12.56 Β.Δ/τος «περί τροποποιήσεως και συμπληρώσεως του από 24.8.55 Β.Δ/τος «περί συμπληρώσεως των περί επιθεωρήσεως σφαγίων διατάξεων» και άλλων διατάξεων», ως και το γεγονός ότι η μεταφορά εσφαγμένων ζώων εξ απομεμακρυσμένων των Αθηνών περιοχών, κατά το χρονικόν διάστημα από 15 Μαΐου μέχρι 31 Οκτωβρίου, δι’ αυτοκινήτων πληρούντων τους όρους της υπ’ αριθ. 11072/577/ 20.1.1956 αποφάσεως ημών, εις το εσωτερικόν των οποίων έχει τοποθετηθή επαρκής ποσότης πάγου, δεν εξασφαλίζει πλήρως την καλήν συντήρησιν των μεταφερομένων κρεάτων επί βλάβη της δημοσίας υγείας, αποφασίζομεν: Ορίζομεν όπως από 15 Αυγούστου ε.ε. η μεταφορά κρεάτων εκ Μακεδονίας, Θράκης και Ηπείρου προς την τέως Διοίκησιν Πρωτευούσης και κατά το χρονικόν διάστημα από 15 Μαΐου μέχρι 31 Οκτωβρίου, διενεργείται δι’ αυτοκινήτων ψυγείων αυτοδυνάμου ψύξεως. Δια της υπ’ αριθ. 75162 της 13 Μαΐου/4 Ιουν. 1958 αποφάσεως του Υπουργού Γεωργίας αι διατάξεις της ως άνω αποφάσεως επεξετάθησαν και ως προς την μεταφοράν κρεάτων εκ Θεσσαλίας και Αιτωλοακαρνανίας ήτις κατά το χρονικόν διάστημα από 15 Μαΐου μέχρι 31 Οκτωβρίου δέον να διενεργήται προς την τέως Διοίκησιν Πρωτευούσης δι’ αυτοκινήτων ψυγείων αυτοδυνάμου ψύξεως. Δια της υπ’ αριθ. 76185/3986 της 1/17 Μαΐου 1961 (ΦΕΚ Β΄ 155) ομοίας καθωρίσθη όπως η μεταφορά κρεάτων εκ Μακεδονίας, Θράκης, Ηπείρου, Θεσσαλίας και Αιτωλ/νίας κατά το χρονικόν διάστημα από 15 Μαΐου μέχρι 31 Οκτωβρίου, προς την τέως Διοίκησιν Πρωτευούσης διενεργήται δι’ αυτοκινήτων ή βαγονίων ψυγείων αυτοδυνάμου ψύξεως και επεξετάθησαν αι διατάξεις της υπ’ αριθ. 99941/1957 αποφάσεως και ως προς την μεταφοράν κρεάτων εκ Φθιώτιδος, Φωκίδος και Ευρυτανίας ήτις κατά το χρονικόν διάστημα από 15 Μαΐου μέχρι 31 Οκτωβρίου δέον να διενεργήται προς την τέως Διοίκησιν Πρωτευούσης δι’ αυτοκινήτων ή βαγονίων ψυγείων αυτοδυνάμου ψύξεως. Σελ. 658(α) Τεύχος 1260-Σελ. 124 17.Θ.λ.8 Επιθεώρηση σφαγίων 